Pavel I (Greciya patshası)

Pavel I (; 1901-jıl 14-dekabr, Afina — 1964-jıl 6-mart, Afina) — 1947-1964 jıllarda Glyuksburglar dinastiyasınan Greciyanıń segizinshi patshası. 1947-jıl 30-dekabrde Rumıniyada monarxiya biykar etilgeninen keyin, ol jekke húkimran pravoslav monarxı bolǵan.

 Biografiyası 
Oldenburg dinastiyasınıń grek bólimi bolǵan Glyuksburglar dinastiyasınıń wákili. Jaslıǵında teńiz oficerlik tayarlıǵınan ótken.

1917-jıldan 1920-jılǵa shekem Pavel I ákesi, Greciya patshası Konstantin I menen emigraciyada jasaǵan. 1923-jıldan 1935-jılǵa shekem hám 1941-jıldan 1946-jılǵa shekem ájaǵası, Greciya patshası Georg II menen emigraciyada bolǵan. 1935-jılda miyrasxor shahzada dep daǵaza etildi.

Ekinshi jáhán urısı dáwirinde London hám Qahirada súrgindegi grek húkimeti quramına kirgen. Qohiradan grek xalqıǵa radio xabarlar jiberedi. 1946-jılda Gretsiyaǵa qayttı.

1947-jılda ájaǵası, patsja Georg II qaytıs bolǵannan keyin, Greciya patshası boldı. Bul Greciya kommunistleri hám monarxistler húkimeti arasındaǵı Greciya puqaralar urısı dáwiri edi. Puqaralar urısı 1949-jıl 16-oktyabrde kommunistlerdıń jeńiliwi menen juwmaqlandi.

Siyasiy hám ekonomikalıq turaqlılıqqa qaramay, Greciyada respublikanshiliqqa sadıqlıq kúsheyip bardı hám patsha Pavel hám xanzada-konsort Frederika Gannoverlıq siyasatqa aralasqanı, tez-tez shetelge sayaxat etkeni hám Korollıq shańaraǵın jámiyet ushın júdá qımbat saqlanlıǵi ushın turaqlı túrde sın pikir etildi. Onıń húkimranlıǵı Ullı Britaniya menen Kipr kelspewshiligine dus keldi, ol sol waqıtqa shekem Greciyaǵa unamlı qatnasda bolǵan. Kipr 1960-jılda ǵárezsiz respublikaǵa aylandı.

1950-jıllardıń aqırına kelip, patshanıń den sawlıǵı sezilerli dárejede jamanlasdı. 1964-jılda as qazan saratanı sebepli ol operaciya etildi. Operaciyadan bir hápte ótkennen, 1964-jıl 6-martta Pavel I opat etdi.

 Balaları 
Frederika Gannoverlıq menen nekeden Pavelnıń úsh perzentı tuwıldı:
 Sofiya, Ispaniya patshası Xuan Karlos I zayıpı
 Konstantin (1940-2023), 1964-1967 jıllarda Greciyanıń patshası, 1967-jıl 13-dekabrden emigraciyada.
 Irena (1942-jılda tuwıldı).